Afg‘onistonda ilk ayollar televizion kanali «Zan-TV» ishga tushdi. Bu haqda «Afganistan.ru» xabar tarqatdi. «OAVdagi ilk chiqishlarimdan keyin ko‘plab tahdidlar qilingandi. Hatto oila a’zolarim ham qiz bola televideniyeda ishlashi xatoligini aytishadi. Lekin men barchasini inkor etib, o‘z maqsadim yo‘lida davom etmoqdaman», degan telekanalning ochilish marosimi vaqtida 22 yoshli Shamila Rasuliy Kanal asoschisi Hamid Samarning ma’lum qilishicha, kanalning tashkil etilishi ko‘plab afg‘on ayollari tashabbusi bilan bo‘ldi. NTV xabariga ko‘ra, «Ayollar kanali»da 54 xodim bor, ularning aksari talabalardir. Jamoada 16 erkak bo‘lib, bu xodimlarning umumiy sonining uchdan bir qismini tashkil etadi. Ular asosan s’yomka va montaj jarayonida ishlaydi. Qolgan ishlar ayollar zimmasida bo‘ladi. Telekanal 18 soat ishlaydi, soat 6:00dan yarim tungacha. Ayni vaqtda Afg‘onistonda 40ga yaqin telekanal mavjud. Konservativ qarashlar tufayli ayollar bu telekanallarda chiqish qilisha olmaydi.